**Zásady pre zariadenia poskytujúce ubytovanie osôb v karanténe v súvislosti s výskytom ochorenia COVID-19**

**Povinnosti zodpovednej osoby zariadenia:**

* poskytovať telefonické informácie žiadateľom o podmienkach v ubytovacom zariadení pred umiestnením do karantény,
* pri vystúpení z autobusu zabezpečiť pre žiadateľa tvárové rúško
* pred vstupom do zariadenia zabezpečiť hygienický dezinfekčný prostriedok na dezinfekciu rúk s oznamom: VSTUP DO ZARIADNIA IBA PO DEZINFEKCIÍ RÚK.,
* viditeľne označiť miesto pre registráciu s nápisom „REGISTRÁCIA UBYTOVANÝCH“ s podnadpisom „ PRIPRAVTE SI OBČIANSKY PREUKAZ/PAS NA IDENTIFIKÁCIU“
* vedie zoznam – knihu evidencie ubytovaných vrátane kontaktných údajov:

**meno, priezvisko, trvalé bydlisko, dátum príchodu do SR, štát, z ktorého ubytovaný pricestoval, dátum odchodu zo zariadenia, telefonický kontakt + kontakt na blízku osobu,**

* ubytovaným osobám musí byť poskytnutý telefónny kontakt, ktorý bude slúžiť ako kontakt medzi zodpovednou osobou a osobou v karanténe,
* po registrácií zabezpečiť priamy presun príchod/odchod ubytovanej osoby do pridelenej izby (bunky) tak, aby neprišiel do kontaktu s inými ubytovanými osobami a nezdržiaval sa v priestoroch mimo karanténnej izby (bunky),
* ubytovaným osobám zamedziť pohyb po zariadení,
* na vstupné dvere do zariadenia vyvesiť nasledujúce oznamy:

oznam o zákaze vstupu návštevám a nepovolaným osobám,

oznam o karanténnom ubytovaní v obmedzenom režime,

* každý žiadateľ musí byť ubytovaný sám na izbe (bunke), výnimku predstavujú len žiadatelia, ktorí pricestovali spolu v jednom vozidle – **v rovnakom čase**, tí môžu byť ubytovaní spolu na jednej izbe (bunke),
* v prípade nevyhnutného kontaktu personálu s ubytovanou osobou, používať osobné ochranné pomôcky, ( rúško, rukavice ) a ak situácia dovoľuje, dodržiavať vzdialenosť minimálne 1 meter,
* strava bude žiadateľovi doručovaná 3 krát denne ( raňajky, obed, večera ) pred dvere izby, v ktorej je žiadateľ ubytovaný,
* ak žiadateľ nemá žiadne hygienické potreby, môže požiadať o pohotovostný hygienický balíček
* podávanie stravy musí byť zabezpečené v jednorazových hygienických obaloch,
* v pondelok, stredu a piatok v čase od 7:00 do 8:00 ubytovaný žiadateľ vyloží odpad v uzavretom / zaviazanom igelitovom vreci pred dvere izby,
* pri manipulácii s odpadom používať osobné ochranné pomôcky ( rúško, rukavice ),
* po každom ukončení karanténneho ubytovania osoby v pridelenej izbe (bunke), zabezpečiť dôkladnú dezinfekciu izby (bunky) a zabezpečiť doplnenie hygienických prostriedkov ( toaletný papier a dezinfekčný prostriedok napr.: mydlo),
* počas 14 dní v izbe žiadateľa sa nevykonáva žiadne upratovanie,
* zákaz ubytovania s domácimi zvieratami,
* **v prípade zistenia zhoršeného stavu ubytovaného bezodkladne kontaktovať zdravotnícku pomoc na tel. čísle 112,**

**Povinnosti pre ubytovaných:**

* dodržiavať ubytovací poriadok a hygienické zásady ubytovacieho zariadenia, nosiť rúšku,...
* žiadateľ prísne dodržiava karanténny pobyt na izbe, t.j. počas pobytu ~~za 14 dní~~ neopustí určenú izbu,
* žiadateľ dbá na to, aby dvere do karanténnej izby boli vždy zatvorené a zabránilo sa možnému šíreniu nákazy,
* žiadateľ dbá na časté vetranie a upratovanie izby, v ktorej je ubytovaný,
* v mimoriadnych prípadoch ( zhoršenie stavu ) žiadateľ pre kontakt so zodpovednou osobou ubytovacieho zariadenia prioritne využíva telefonický kontakt, ktorý mu bol poskytnutý a riadi sa pokynmi zodpovednej osoby,
* žiadateľ dodržiava zákaz návštev v zariadení,
* žiadateľ je povinný **sledovať** svoj zdravotný stav (náhly nástup aspoň jedného z týchto príznakov: horúčka, kašeľ, dýchavičnosť ) a v prípade objavenia sa príznakov túto skutočnosť bez meškania telefonicky oznámiť zodpovednej osobe v ubytovacom zariadení; v prípade nemožnosti telefonického spojenia môže žiadateľ opustiť izbu a oznámiť zhoršenie svojho zdravotného stavu zodpovednej osobe ubytovacieho zariadenia,
* v prípade porušenia karanténnych opatrení ide o priestupok na úseku verejného zdravotníctva podľa § 56 zákona č. 355/2007 Z. z. o ochrane, podpore a rozvoji verejného zdravia za ktorý príslušný regionálny úrad verejného zdravotníctva uloží pokutu podľa § 56 ods. 2 § 56 zákona č. 355/2007 Z. z vo výške 1 659 €.

**Povinnosti koordinátora**

* zabezpečiť triage (triedenie) prichádzajúcich osôb pred vstupom do zariadenia,
* zabezpečiť odber biologického materiálu na zistenie pôvodcu ochorenia COVID-19 v určený deň po príchode do zariadenia v súčinnosti s príslušným regionálnym úradom verejného zdravotníctva,
* postupovať podľa prílohy – Algoritmus pre osoby prichádzajúce zo zahraničia umiestnených v karanténnych zariadeniach ,
* pri porušení režimu karantény kontaktovať najbližšie oddelenie Policajného zboru.